钦定古今图书集成/明伦汇编/氏族典/第183卷 > 《凌迪知万姓统谱》 > 鄢桂枝
## 钦定古今图书集成/明伦汇编/氏族典/第183卷 > 《凌迪知万姓统谱》 > 鄢桂枝

按《大足县志》：桂枝，嘉靖中乡举，知翼城县，邑素称难
治，乃为抑强梗，裁冗费，恤刑狱，赈贫乏，一境大治。旧
王府岁例银一百馀两，悉输之民，桂枝为申革之。擢
知剑州，翼民遮道送之。先是丽江土彝邻剑境，利田膏腴，前守听民自卖，桂枝一切禁止。土彝欲收其粮，
潜以金馈，叱之曰：“卖田已误，若粮去，土人不为我用，
是重困吾民也。”竟不许。祀乡贤。